Πρόταση απόφασης του Συμβουλίου σχετικά με τα στατιστικά στοιχεία που θα χρησιμοποιούνται για τον καθορισμό της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (98/C 118/08) COM(97) 725 τελικό - 98/0057(CNS)

(Υποβλήθηκε από την Επιτροπή στις 20 Φεβρουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 106, παράγραφος 6, και το άρθρο 29 παράγραφος 2 και το άρθρο 42 του προσαρτημένου στην εν λόγω συνθήκη πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη του Ευρωπαϊκού Νομισματικού Ιδρύματος,

Εκτιμώντας:

(1) ότι η Ευρωπαϊκή Κεντρική Τράπεζα, στα εξής καλούμενη «ΕΚΤ», θα ιδρυθεί όταν διορισθεί η εκτελεστική επιτροπή της 7

(2) ότι το κεφάλαιο της ΕΚΤ, που καθίσταται λειτουργικό κατά την ιδρυσή της, ανέρχεται σε 5 δισ. Ecu 7

(3) ότι μόνοι εγγεγραμμένοι μεριδιούχοι και κάτοχοι του κεφαλαίου της ΕΚΤ έναι οι εθνικές κεντρικές τράπεζες 7

(4) ότι η κλείδα κατανομής για την εγγραφή στο κεφάλαιο της ΕΚΤ θα καθοριστεί όταν ιδρυθεί η ΕΚΤ 7

(5) ότι τα στατιστικά στοιχεία που πρέπει να χρησιμοποιούνται για τον καθορισμό της κλείδας κατανομής παρέχονται από την Επιτροπή σύμφωνα με τους κανόνες που εγκρίνει το Συμβούλιο 7

(6) ότι πρέπει να προσδιοριστούν η φύση και οι πηγές των στοιχείων που χρησιμοποιούνται καθώς και η μέθοδος υπολογισμού της στάθμισης των εθνικών κεντρικών τραπεζών στην κλείδα κατανομής 7

(7) ότι η οδηγία 89/130/ΕΟΚ, Ευρατόμ του Συμβουλίου, της 13ης Φεβρουαρίου 1989, για την εναρμόνιση του καθορισμόυ του ακαθάριστου εθνικού προϊόντος σε τιμές αγοράς θεσπίζει μια διαδικασία έγκρισης των στοιχείων που αφορούν το ακαθάριστο εγχώριο προϊόν σε τιμές αγοράς από τα κράτη μέλη 7 ότι τα κράτη μέλη λαμβάνουν κάθε αναγκαίο μέτρο προς διαβίβαση των στοιχείων αυτών στην Επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα στατιστικά στοιχεία που χρησιμοποιούνται για τον καθορισμό της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας παρέχονται από την Επιτροπή σύμφωνα με τους κανόνες που ορίζονται στα ακόλουθα άρθρα.

Άρθρο 2

Ο πληθυσμός και το ακαθάριστο εγχώριο προϊόν σε τιμές αγοράς, το οποίο στο εξής αναφέρεται ως «ΑΕΠ τ.α.», καθορίζονται σύμφωνα με το Ευρωπαϊκό Σύστημα Ολοκληρωμένων Οικονομικών Λογαριασμών (ΕΣΟΛ) που χρησιμοποιείται για την εφαρμογή της οδηγίας 89/130/ΕΟΚ, Ευρατόμ. Το ΑΕΠ τ.α είναι το οριζόμενο στο άρθρο 2 της οδηγίας 89/130/ΕΟΚ, Ευρατόμ.

Άρθρο 3

Τα στοιχεία σχετικά με τον πληθυσμό αφορούν το έτος 1996. Χρησιμοποιείται ο μέσος όρος του συνολικού πληθυσμού για ολόκληρο το έτος σύμφωνα με τη σύσταση του ΕΣΟΛ.

Άρθρο 4

Τα στοιχεία σχετικά με το ΑΕΠ τ.α. αφορούν κάθε έτος από το 1991 έως το 1995 και εκφράζονται για κάθε κράτος μέλος στο αντίστοιχο εθνικό νόμισμα σε τρέχουσες τιμές.

Άρθρο 5

Η Επιτροπή (Eurostat) συλλέγει τα στοιχεία τα σχετικά με τον πληθυσμό από τα κράτη μέλη.

Άρθρο 6

Τα σχετικά με το ΑΕΠ τ.α. στοιχεία για τα έτη 1991 έως 1995 προκύπτουν από την εφαρμογή της οδηγίας 89/130/ΕΟΚ, Ευρατόμ.

Άρθρο 7

1. Το μερίδιο συμμετοχής ενός κράτους μέλους στον πληθυσμό της Κοινότητας αντιστοιχεί στο μερίδιο συμμετοχής του στα άθροισμα των πληρθυσμών των κρατών μελών, εκφρασμένο ποσοστιαία.

2. Τα εκφρασμένα σε εθνικό νόμισμα στοιχεία για το ΑΕΠ τ.α. κάθε έτους και κάθε κράτους μέλους μετατρέπονται σε στοιχεία εκφρασμένα σε Ecu. Η τιμή συναλλάγματος που χρησιμοποιείται προς το σκοπό αυτό είναι ο μέσος όρος των τιμών συναλλάγματος όλων των εργάσιμων ημερών του έτους. Η ημερήσια τιμή συναλλάγματος είναι η τιμή που υπολογίζει η Επιτροπή και δημοσιεύεται στη σειρά C της Επίσημης Εφημερίδας των Ευρωπαϊκών Κοινοτήτων.

3. Το μερίδιο συμμετοχής ενός κράτους στο ΑΕΠ τ.α. της Κοινότητας είναι το μερίδιο συμμετοχής του στο άθροισμα του ΑΕΠ τ.α. των κρατών μελών για πέντε έτη, εκφρασμένο ποσοστιαία.

Άρθρο 8

Η στάθμιση που δίδεται σε μία εθνική κεντρική τράπεζα για την κλείδα κατανομής αποτελεί τον αριθμητικό μέσο όρο των μεριδίων συμμετοχής του αντίστοιχου κράτους μέλους στον πληθυσμό και το ΑΕΠ τ.α. της Κοινότητας.

Άρθρο 9

Τα διάφορα στάδια υπολογισμού βασίζονται σε αριθμητικά στοιχεία επαρκή για να διασφαλιστεί η ακρίβειά τους. Η στάθμιση των εθνικών κεντρικών τραπεζών στην κλείδα κατανομής εκφράζεται με τετραψήφιο δεκαδικό αριθμό.

Άρθρο 10

Τα αναφερόμενα στην παρούσα απόφαση στοιχεία κοινοποιούνται από την Επιτροπή στο Ευρωπαϊκό Νομισματικό Ίδρυμα πριν από την ημερομηνία σύστασης της ΕΚΤ.